***Bezfázový stav*** je štvrtý album slovenskej folkovej skupiny Jednofázové kvasenie a je prvým dvojCD slovenského folku. Skupina ho začala nahrávať v marci 2009 v bratislavskom B & B štúdiu ako bežné radové CD a počas nahrávania sa nakoniec neplánovane rozrástol na dvojalbum. Album Bezfázový stav, na ktorom hosťovali hudobníci z najrôznejších žánrov, nakoniec vyšiel v r. 2011 na renomovanej českej značke Indies Happy Trails.

Charakteristika
---------------

Prvý disk začína úvodným fragmentom „Ad meritum (Intro)" a končí inštrumentálnou skladbou „Ad meritum", čo by mohlo navodzovať dojem konceptuálneho albumu, zámerná spleť štýlov a žánrov však poslucháča z toho pocitu rýchlo vyvedie. Prvý disk prináša rockovejšiu, resp. bluesrockovejšiu tvár Jednofázového kvasenia, druhý disk skôr jeho folkovejšiu, viac akustickú podobu. Popri stálych spoluhráčoch (Milan Tedla, Tomáš Kukliš, Jakub Janoušek, Stano Dobrovič) sa na nahrávkach objavili aj džezmeni Milan Belan a Jozef Chorvát, bluesový klávesista Peter Koreň; netradične na nahrávke hosťoval spevák skupiny Diego, Ľuboš Kukliš, tentoraz ako hráč na bicie, a karikaturista a hudobník Martin Shooty Šutovec ako hráč na bendžo. 
Český publicista Pavel Klusák v recenzii Bezváhového stavu charakterizuje tvorbu Jednofázového kvasenia takto:

*„Ze Slnovratu vzešlo trio, které dodnes reprezentuje to nejsilnější z autorské slovenské písně: obskurního názvu Jednofázové kvasenie se neobávejme, dvojalbum Bezfázový stav není poznamenané laciným humorem*.

*Řekneme-li, že „Blues o nevydarenom dni" je zklamaným záznamem nevydařených pokusů o sebevraždu, naznačíme tím leccos z klidné podunajské chandry, která tiše září z tria autorů Dušana Valúcha a Miloše Janouška a klarinetisty Karla Svozila. Vedle českých věčně mladých Plíhalů a o kráse dychtících Nohaviců reprezentují Slováci jakousi únavu středního věku: původně to snad byla vyčerpanost normalizační, ale snadno se prokopírovala do nynějších časů: „Automatická pračka / všeobecnej bielizne / Ktorýkoľvek program zvolím / Špina takmer vôbec nemizne..."*

Album Bezfázový stav bol v roku 2012 nominovaný na cenu Radio\_Head Awards.

Skladby
-------

CD1

1. „Ad meritum (Intro)" (Miloš Janoušek) 0:28
2. „Polnočný šerif" (Miloš Janoušek/Dušan Valúch) 3:07
3. „Blues neznámeho experta" (Dušan Valúch) 4:48
4. „Asi sme sa nestretli" (Miloš Janoušek) 3:26
5. „O bielych zuboch v čiernej káve" (Dušan Valúch) 1:27
6. „Noc v cudzom meste" (Miloš Janoušek) 2:58
7. „Hviezdy" (Miloš Janoušek) 4:51
8. „Večera, zďaleka nie posledná" (Dušan Valúch) 3:12
9. „Retro valčík" (Miloš Janoušek) 3:18
10. „ V sadre" (Dušan Valúch) 2:06
11. „ Fronta na mäso" (Miloš Janoušek) 5:00
12. „Porekadlá" (Dušan Valúch/Ivan Hoffman/Peter Michalovič) 2:42
13. „Blues o nevydarenom dni" (Miloš Janoušek) 4:23
14. „Vražedný dixieland" (Dušan Valúch) 2:07
15. „Ad meritum" (Miloš Janoušek) 3:04

CD2

1. „Baránky" (Dušan Valúch) 2:13
2. „Voľné miesto vzadu" (Miloš Janoušek) 4:01
3. „Tu niekde" (Dušan Valúch) 3:25
4. „Pozval som si Godota" (Miloš Janoušek) 2:55
5. „Trojkolka" (Miloš Janoušek) 1:18
6. „Zverokruh" (Miloš Janoušek) 4:13
7. „Vločka" (Dušan Valúch) 3:03
8. „Okolo Neusiedler See" (Dušan Valúch) 4:03
9. „Zub času" (Miloš Janoušek) 3:37
10. „Poštár" (Miloš Janoušek) 4:25
11. „Keď sme sa lúčili" (Miloš Janoušek) 1:34
12. „Paralelný svet" (Dušan Valúch) 3:01
13. „Na lepšie časy" (Dušan Valúch) 2:29
14. „E-mail Ježiškovi" (Miloš Janoušek) 3:26

Tvorcovia
---------

* Miloš Janoušek - spev, gitara
* Dušan Valúch - spev, gitara
* Karol Svozil - klarinet, flauta
* Tomáš Kukliš - basgitara
* Milan Tedla - husle
* Jakub Janoušek - el. gitara
* Ľuboš Kukliš - bicie
* Peter Koreň - klávesy
* Milan Belan - trúbka
* Jozef Chorvát - pozauna
* Stanislav Dobrovič - akordeón, pískanie
* Martin Shooty Šútovec - bendžo
* Radana Somora - foto
* Miloš Janoušek/Poe - cover & design

Referencie
----------

1. ↑  KLUSÁK, Pavel. *Buena Vista z Bratislavy. Lidové noviny* [online]. MAFRA, 2011. Dostupné online. (po česky)
2. ↑   *Bestfázový stav. www.folk.sk* [online]. Folk.sk, 20. 2. 2012. Dostupné online.